gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu gu en gu en en gu en gu gu gu en en en gu gu en en en gu en en en gu en gu en en en en fr en en en en fi gu en en gu gu gu gu gu gu gu gu gu gu gu gu gu en en en en en gu en lt en gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: ના હોય – ડૉ. નલિની ગણાત્રા
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
(‘લાફપાંચમ’ પુસ્તકમાંથી સાભાર. રીડ ગુજરાતીને આ પુસ્તક ભેટ મોકલવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.)
આ શીર્ષક એક તકિયા-કલામ છે.
ખસ-ખરજવાનો રોગી ખણ્યા વગર ખિન્ન થઈ જાય છે, મૂળચંદ ટેન્શન વગર એક મિનિટ પણ ખુશ નથી રહી શકતો, દવાના આશિકો બીમારી વગર વિચલિત થઈ જાય છે, પત્નીની ઈચ્છા વગર પતિ પાંદડું પણ હલાવી શકતો નથી; એ રીતે કેટલાક રૂ વગરનાં ઓશીકાંઓ તકિયા-કલામના ટેકા વગર વાતચીત જ નથી કરી શકતાં. આવા અનેક તકિયા-કલામોમાંથી આજે આપણે ‘ના હોય’નો તકિયો ખેંચીશું.
આ ‘ના હોય્યાઓ’ પૃથ્વીના ગોળા કરતાંય મોટો આશ્ચર્યનો ગોળો ગળી ગયા હોય છે. એની સમક્ષ કોઈ પણ વાતની રજૂઆત કરો કે તુરત જ એ ગોળામાંથી આશ્ચર્યનો નાનો ટુકડો છૂટો પડીને એમના ગળામાંથી બહાર આવે : ‘ના હોય !’ હા, આપણ એમ કીધું હોય કે… ‘અમિતભાઈની હાઇટ હપુચી ગાયબ થઈ ગઈ… કે રાખી સાવંત સુધરીને આખી સંત થઈ ગઈ… કે સચિન તેંડુલકરે ક્રિકેટ છોડીને કૅરમ રમવાનું ચાલુ કર્યું અને એકસાથે છ-છ કૂકરીઓ કાઢે છે… કે કબજિયાતનો કાયમી ઉકેલ મળી ગયો… કે ભારતમાંથી ભ્રષ્ટાચાર ભુસેટીને ભાગી ગયો… કે સોનું દસ રૂપિયે તોલો થઈ ગયું… કે આજે અમે જીવતું ડેડ બૉડી જોયું… કે ઑક્સિજનનો બાટલો ચડાવતાં અમરભાઈ ઑફ થઈ ગયા… કે કોઈક વહુની સગ્ગી સાસુ ગુજરી ગઈ કે મૂળચંદે પત્નીની વાતમાં આને ‘ના.. એ ના’ કરી કે પડોશીએ મને મોંઘી ડુંગળીનો જ્યૂસ પિવડાવ્યો… કે આજે તો મેં એક સુકલકડી સંવેદનશીલ પ્રધાન જોયા… આવી બાબતોના સમાચારોના પ્રત્યાઘાતમાં એ ‘ના હોય !’ બોલે તો બરાબર, પરંતુ આ તો આપણે કહીએ કે દમુબહેનને દીકરી આવી કે દક્ષાબહેનને દીકરો આવ્યો… તોય તુરત જ કહેશે, – ‘ના હોય !’ અલા, સુવાવડમાં દીકરો કે દીકરી ન આવે તો શું બૂટ, મોજાં ને ફટાકડા આવે ? એક વાર મેં કીધું કે ‘અમારા નળમાંથી ભીનું પાણી આવે છે’, તોય કહે કે, ‘ના હોય !’ લ્યો બોલો, નળમાંથી કે નભમાંથી પાણી તો ભીનું જ આવે ને ? પણ એને કેમ જાણે કોરા પાણીના ધોધનો ધંધો હોય, એમ આપણી આવી કુદરતી વાતમાંય એ પોતાનો નન્નો નોંધાવી દે ! મારી બહેને એની ફ્રેન્ડને કહ્યું કે, ‘નલિની ગણાત્રા મારી બહેન છે.’ તો એ ફ્રેન્ડ કહે, ‘ના હોય !’ ‘ઓત્તારી’, લેખકો શું ભૂત-બાવા છે તે એમને ભાઈ-બહેન પણ ન હોય ? લેખક છે તે શું થઈ ગયું ? એ બિચારાં કોઈકનાં કાંઈક ને કાંઈક તો થતાં જ હોય ને ? એમને સાવ સંબંધ બહાર મૂકી દેવાનાં ?
આ ‘ના હોય્યા’ને મેં એક વાર સમાચાર આપ્યા કે પેલા દુષ્કરભાઈના દીકરાને મ્યુનિસિપાલિટી સ્કૂલમાં એડમિશન મળી ગયું. તોય કહે : ના હોય ! કેમ ભઈ, મ્યુનિસિપાલિટી સ્કૂલનો તું એકમાત્ર વારસદાર છે તે બીજા કોઈને એમાં એડમિશન ના મળે ?! મ્યુનિસિપાલિટીની સ્મેલ લેવાનો તારા સિવાય કોઈને હક્ક જ નહીં ? એક વાર મેં દુઃખી દિલે કીધું કે મારા પગ તળે કીડી ચગદાઈ ગઈ. તો કહે, ના હોય ! હું તો ગુસ્સે થઈ ગઈ કે મારા પગ તળે કીડી ન ચગદાય તો શું હાથી-ઘોડા ચગદાય ! સીઝનલ વાત કરવા ખાતર કરતાં આપણે કહીએ કે આજે તો ઠંડી કે ગરમી બહુ છે, તોય કહેશે… ના હોય ! આપણને સાચી શંકા થઈ આવે કે આવડો આ પોતાના સમગ્ર સંવેદનાતંત્ર પર એનેસ્થેશિયાનો લેપ લગાવીને બેઠો લાગે છે, જે બર્નિંગ ઠંડી-ગરમીના અહેસાસથી પણ અલિપ્ત રહેતો ફરે છે. એક વાર પડોશી બહેને કીધું કે આજે તો પવનથી અમારાં કપડાં ક્લિપ સોતાં ઊડી ગયાં… ના હોય ! ભઈલા, તારા પાડોશીએ બે રૂપિયાની બાર ક્લિપો ખરીદી હશે એટલે કપડાં નારાજ થઈ ગયાં હશે. એમને ઓછું આવી ગયું હશે, એટલે એમણે ક્લિપને કહ્યું હશે કે હાલ, આપણે બેય હાલી નીકળીએ. એટલે ક્લિપ સાથે સૂકવેલાં કપડાં ઊડી ગયાં હશે !
બીજોરાભાઈએ જાહેર કર્યું કે મારી બી.એ. દીકરીને બૅક્ટેરિયોલોજિસ્ટ છોકરો મળ્યો… ના હોય ! હે મૂળચંદ, આમાં તું શું કામ આશ્ચર્યથી આટલો ચકિત થઈ જાય છે ? એની દીકરી આજે બી.એ. છે, પણ લગ્ન પછી તો એ ‘બૅક્ટેરિયા’ને બિવડાવશે ! તું શાતા રાખ ને ! એક વાર મેં મૂળચંદને કીધું કે ગઈ કાલે તમારો ભાણાવદરવાળો ભાઈ મળ્યો’તો, તો કહે, ના હોય ! મેં કીધું કેમ, એ દેવ થઈ ગયો છે ?! અંડરવર્લ્ડમાં છે ?! જેલમાં છે, તે ના મળે ! બધું જ ના હોય… ના હોય… એવું ના હોય ! તને જે ‘ના હોય’ એવું લાગતું હોય એનું લિસ્ટ આપ, જેથી અમને તારી સાથે વાત કરતાં ફાવે !
આ ‘ના હોય્યા’ પાસે કોઈના મરવાની વાત તો કરાય જ નહીં. છોલુભાઈ મિસ્ત્રી છેલ્લાં છત્રીસ વરસથી છેલ્લાં ડચકાં ખાતા હોય અને એના મરી ગયાના સમાચાર સાંભળીનેય એની (મૂળચંદની) સ્વરપેટીમાંથી ‘ના હોય…’ નીકળી આવે. મૂળચંદને એવો અહમ્‍ હોય કે હું સદરહુની અવસાનનોંધ વાંચું એ પહેલાં ઈવડો ઈ કેવી રીતે ગુજરી જાય ?
પણ આવી ‘નેગેટીવ કૉપીઓ’ જાણે પૃથ્વી સિવાયના અન્ય લોકના રહેવાસી હોય એમ એમને અહીંની બધી ઘટનાઓ અજાયબી જેવી જ લાગ્યા કરતી હોય એવું આપણને લાગ્યા કરે. જોકે કદાચ એવુંય હોય કે તેઓ ‘ગર્ભગરીબ’ હોય અને ગરીબાઈ સિવાય કંઈ જોયું જ ન હોય, એટલે બધી બાબતોમાં એમને નવાઈઓ જ લાગ્યા કરતી હોય ! કે પછી તેઓએ ‘નેગેટીવ પર્સનાલિટી’માં પીએચ.ડી. કર્યું હોય એની વે, આ તો હું આવું વિચારું છું, એવું કદાચ ના હોય !
ટૂંકમાં, આપણે કેમ જાણે આખો દિવસ જૂઠેજૂઠું જ ચલાવતાં હોઈએ એમ આપણી બધી વાતમાં એ ‘ના હોય – ના હોય’ જ કર્યા કરે. આવા જ એક માથાભારે ‘તકિયા’થી ત્રાસીને એક વાર એને ભેરવવા મેં કીધું : ‘મેં તો એવું સાંભળ્યું કે તું હજી જીવે છે ?…’ તોય ‘મૂઓ’ બોલ્યો, ના હોય ! આમ એ મરે પણ ‘તકિયો’ ન છોડે !
આવી ‘નેગેટિવ બ્રાન્ડ’ની સંગતમાં રહીને મારાથી પણ એકવાર લોચો મરાઈ ગયો. અમારા સ્ટાફનાં એક બહેને એમના હસબન્ડની ઓળખાણ કરાવતાં મને કહ્યું કે, ‘નલિનીબહેન, આ મારા હસબન્ડ છે.’ અને મારાથી તરત જ બોલાઈ ગયું : ‘ના હોય !’ કોઈ છોકરી એના મિત્રની ઓળખાણ ‘ધરમના ભાઈ’ તરીકે કરાવે તો ‘ના હોય’વાળી શંકા કરાય, પણ મેં તો એક રોકડા પતિને સાવ ઉધાર જેવો કરી નાખ્યો ! એટલે ક્યારેક તો અકળાઈને એવું ઈચ્છાઈ જાય કે આવા લોકો આપણી વચ્ચે ‘ના હોય’ તો સારું.
ક્યાં શ્રી અબ્દુલ કલામ અને ક્યાં આવા રૂ વગરના તકિયા-કલામ (ખોર)શ્રી ! પહેલાને જમણા હાથે સલામી આપવાનું દિલ થાય અને બીજાને જમણા પગે સલામી ‘મારવાનું’ મન થાય.
તકિયા નાના, મોટા, આડા, ઊભા, ચોરસ, ગોળ, લંબગોળ હોય, એમ તકિયા-કલામ પણ અનેક પ્રકારના છે. પરંતુ એક જ પુસ્તકમાં બે તકિયા-કલામ ના હોય !
‘નલિનીબહેન, તમારો લેખ સરસ છે.’
[કુલ પાન ૧૭૨. કિંમત રૂ.૧૫૦/- પ્રાપ્તિસ્થાન : ગૂર્જર ગ્રંથરત્ન કાર્યાલય. રતનપોળનાકા સામે, ગાંધી માર્ગ, અમદાવાદ-૩૮૦૦૦૧. ફોન. +૯૧(૭૯)૨૨૧૪૪૬૬૩]
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous અન ટુ ધીસ લાસ્ટ અને ગાંધીજી – ડૉ. મહેબૂબ દેસાઈ
દર્શિની – બકુલ દવે Next »
આ પ્રકારનું અન્ય સાહિત્ય:
ટ્રેનમાં ટાઈમપાસ.. – નવનીત પટેલ
મારા જેવા ઘણા લોકોને આ પ્રશ્ન સતાવતો હશે કે મુસાફરી દરમિયાન ટાઈમ પાસ કેવી રીતે કરીશું ? પણ ખરેખર જોવા જઈએ તો સંજોગો જ એવા ભેગા થતા હોય છે કે ટાઈમ પાસ કરવો નથી પડતો પણ પાસ થઇ જાય છે. બસમાં મુસાફરી કરતા હોવ તો સ્વયમોપાર્જીત સાધનો વાપરવા પડે છે, જેમ કે ઈયર ફોન કાનમાં નાખી ને મોબાઈલ કે આઈપોડને કાર્યરત ... [વાંચો...]
જોક્સ જંકશન – મન્નુ શેખચલ્લી
મૈંને પૂછા ઉનસે... આપ કો ખાના બનાના આતા હૈ ક્યા ? તો ઉન્હોંને કહા.... (ગૉર ફરમાઈયેગા) તો ઉન્હોંને કહા મુઝે બનાના ખાના આતા હૈ ! ********* બિચારા ડૉક્ટરો આમેય બહુ મોડા મોડા પરણે છે. પણ પરણે છે ત્યારે બધાને શી રીતે ખબર પડે કે કોઈ ડૉક્ટર પરણી રહ્યો છે ? તો ડૉક્ટરના મૅરેજમાં નવા રિવાજ હોવા જોઈએ. (1) જાન ઍમ્બુલન્સમાં આવે. (2) લગ્ન ઓપરેશન થિયેટરમાં થાય. (3) રિસેપ્શન હૉસ્પિટલના ઓપીડી વૉર્ડમાં ... [વાંચો...]
રા.રા. શ્રી બાધાપ્રસાદ – ડૉ. નલિની ગણાત્રા
બાધા એટલે ભગવાનને લાંચ-લાલચ આપીને પોતાનું ધાર્યું કરાવી લેવાની સ્કીમ. પ્રાચીનકાળમાં ખાસ કરીને ‘બા’ પોતાનું બાળક સાજુંનરવું રહે એ માટે ઈશ્વર પાસે ‘ધા’ નાંખતી એટલે એ સ્કીમનું નામ ‘બાધા’ પડ્યું. બાધા એટલે સર્વોચ્ચ સરકાર (ઈશ્વર) સામે એક જાતની હડતાલ. કોઈ તંદુરસ્તીની માગણી માટે દર ગુરુવારના ઉપવાસ (અઠવાડિક ભૂખહડતાલ) પર ઊતરી જાય. કેટલાંક ભગવાનને રાહત આપવાના દરે ભૂખ હડતાલ કરે જેવી ... [વાંચો...]
5 પ્રતિભાવો : ના હોય – ડૉ. નલિની ગણાત્રા
December 18, 2015 at 7:56 am
મસ્ત લેખ . અમારા છાપે ચઢાવી દીધો…
કાલિદાસ વ. પટેલ {વાગોસણા} says:
December 18, 2015 at 10:43 am
કોઈ કહેતું હતું કે … નલિનીબેન એક સારાં હાસ્યલેખિકા છે. … ના હોય ! { આ કોણ બોલ્યું ‘લ્યા મૂળચંદ ? }
કાલિદાસ વ. પટેલ {વાગોસણા}
December 18, 2015 at 11:44 am
“તકિયા નાના, મોટા, આડા, ઊભા, ચોરસ, ગોળ, લંબગોળ હોય, એમ તકિયા-કલામ પણ અનેક પ્રકારના છે. પરંતુ એક જ પુસ્તકમાં બે તકિયા-કલામ ના હોય !”
December 19, 2015 at 1:03 am
May 12, 2016 at 12:32 am
સાહિત્ય માં હાસ્ય ને રસ કહેવાય છે. હાસ્ય રસ. જે વાત માં હ્યુમર હોય, એટલે કે સામાન્ય રમુજ હોય, તે વાત મન ને ગમી જાય છે. મારી મચડી ને હસાવવાનું ક્યારેક નથી ગમતું. જયારે ક્યારેક નાની અમથી વાત માં ખુબ હસવું આવી જાય છે. આપણે ફિલ્મોની વાત કરીએ , એક નિર્માતા હતા, હૃષીકેશ મુખર્જી. તેમની ફિલ્મો માં હાસ્ય એટલું સાહજિક રહેતું કે મઝા આવી જાય. ગણ હાસ્ય કલાકારો હતા અને છે, જેમકે, દેવેન વર્મા, કેશ્ટો મુખર્જી કે મેહમુદ વગેરે. ક્યારેક પરેશ રાવલ ની હાસ્ય ભૂમિકા જોઈએ તો મન પ્રફુલિત થઇ જાય.
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
Download Latest Issue NOW!!
Click Here to download
ભીડનાં એકાંત – મોહનલાલ પટેલ
નૂતન વર્ષના સાલમુબારક – સંપાદક
જરા કહેશો, માબાપની શા કારણે કરો છો અવગણના? – અવંતિકા ગુણવંત
ચરિત્રકીર્તન – અંતિમ વાચનયાત્રા – સં. મહેન્દ્ર મેઘાણી
સલાહ આપનારને એટલી જ સલાહ આપવાની કે… – વિનોદ ભટ્ટ
ચા વિના સૂનો સંસાર! – ગોપાલ ખેતાણી
બ્રિટિશ – અમેરિકન ડાયસ્પોરિક ગુજરાતી કવિતા – રમેશ ચૌધરી
મા ભૂમિની મહેકના સંબંધો – શ્યામ ખરાડે
તરસ – પ્રફુલ્લા વોરા
કવિશ્રી રઘુવીર ચૌધરીની પ્રતિભાવ પ્રેરક કાવ્યરચના – લાભશંંકર ઠાકર
SHARAD: ઇશ્વર જે આપે તે ઘનુ સમજાય તો સુખ નો અર્થ બદ્લાય્
SHARAD: TRUE LOVE , AND SEVERE DISEASE CAN MAKE RELATION...
SHARAD: GOD REWARDS GOOD DEEDS, AND DOCTOR MAY BE MEENA !
SHARAD: PUNRJANM ANE RUNANUBADH PREM NI STORY
Mansukh Savaliya: Thanks for such a needful social...
sandip: રીડગુજરાતી ટીમ ને…….. “સાલ...
SHARAD: FAMILY LIFE AND PROFESSIONAL LIFE ARE DIFFERENT....
SHARAD: PATNI PASE SAFAI PRASTUTKARTA BADCHALAN PATI NE...
SHARAD: BIMAR SHARIR ANE MAN NI DAVA , BE YADGIRIO RAKHI...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
ભીડનાં એકાંત – મોહનલાલ પટેલ
નૂતન વર્ષના સાલમુબારક – સંપાદક
જરા કહેશો, માબાપની શા કારણે કરો છો અવગણના? – અવંતિકા ગુણવંત
ચરિત્રકીર્તન – અંતિમ વાચનયાત્રા – સં. મહેન્દ્ર મેઘાણી
સલાહ આપનારને એટલી જ સલાહ આપવાની કે… – વિનોદ ભટ્ટ
રીડગુજરાતી વિશે : પ્રેસ વિભાગ
‘સર્જન’ સામયિકના બીજો દિપોત્સવી અંક – જીજ્ઞેશ અધ્યારૂ
લેખકો અને ઓનલાઈન ઈ-બુક પાયરસી.. – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧૦)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.